《正旦病中》
宋代·孙何

千官簪笏俨成行，春逐銮舆出建章。
丹凤案明分曙色，绛纱袍暖起天香。
旌旗影里陈方物，金石声中举寿觞。
可惜龙墀立班处，刘生独自卧清漳。

作者简介：（961—1004）蔡州汝阳人，字汉公。少识音韵，善诗文，为王禹偁所重，与丁谓齐名。太宗淳化三年进士第一。累迁右司谏。真宗朝历权户部判官、京东转运副使、判太常礼院、知制诰掌三班院。屡有建言，尝疏请将三司所辖还户部，渐复六部各司其职之制，又极论军政腐败，将帅无能及畏懦玩寇等。有《驳史通》及文集。